kardosdrur/scandi-wiki huggingface dataset:
Irsk vedbend

 
Irsk vedbend (Hedera hibernica) er en stedsegrøn lian med en krybende-klatrende vækstform. Hovedgrenene er knudret forvredne og fæstnet til underlaget (træer, klipper, bygninger osv.) med særlige klatrerødder. Hele planten og altså også de fristende bær er svagt giftig.

Beskrivelse 
Barken er først grøn, men snart efter bliver den grå. Gamle grene er lysegrå med en fint furet bark. Knopperne er næsten skjult ved bladfoden, men de er spredtstillede, ægformede og lysegrønne. 

Bladene er helrandede og ægformede med fem trekantede lapper. Oversiden er blankt mørkegrøn med lyse ribber, mens undersiden er lysegrøn. Bladene på blomstrende skud er derimod ovale og helrandede, men med de samme farver. Blomstringen sker i september-oktober, hvor man finder blomsterne samlet i kugleformede skærme, som indgår i store, endestillede og åbne klaser på særlige, buskagtige skud. Frugterne er blåsorte bær.

Planten har to slags rødder: de almindelige i jorden og særlige klatrerødder oppe mod de genstande, planten klatrer op ad. Det jordboende rodnet er hjerteformet og tæt forgrenet. Klatrerødderne er tornformede og tætsiddende på den side af grenen, som vender ind mod underlaget. 

Længde x kronediameter og årlig tilvækst: 20 x 5 m (75 x 15 cm/år).

Voksested 
Både irsk vedbend og almindelig vedbend betegnes som invasiv i de dele af Nordamerika, der har milde vintre. 

I Caldas da Rainha, Portugal, findes den i tæt egeskov sammen med bl.a. alm. jordbærtræ, alm. munkehætte, alm. myrte, alm. oliven (vildformen), bredbladet stenved, etruskisk gedeblad, kermeseg, korkeg, mastikstræ, middelhavskorsved, musetorn, portugisisk eg, Rubia longifolia (en klatrende art af krap), Rubus ulmifolius (en klatrende art af brombær), Scilla monophyllos (en art af skilla), stedsegrøn rose, trælyng, vintersnebolle og ægte kastanje

Anvendelse 
Irsk vedbend bruges som et alternativ til den beslægtede vedbend (Hedera helix), hvor man vil have et stedsegrønt bunddække eller et selvhæftende murdække.

Noter

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Lianer
Stedsegrønne
Giftige planter
Bunddækkende planter
Friedrich de la Motte Fouqué

Friedrich Heinrich Karl de la Motte, Baron Fouque (født 12. februar 1777, død 23. januar 1843) var en tysk forfatter, der primært skrev romantisk litteratur.

Romanforfattere fra Tyskland
Personer fra Brandenburg
Dramatikere fra Tyskland
Digtere fra Tyskland
Librettister fra Tyskland
Niels Aage Barfoed

Niels Aage Barfoed  (27. juni 1899 i Tanderup – 19. januar 1973) var en dansk præst og forfatter til en lang række biografiske romaner med kristeligt opbyggeligt indhold.

Han var desuden forfatter til et antal romaner og noveller/fortællinger.

Her er en ukomplet liste over biografiske romaner:

Eksterne henvisninger 
 
 Bibliografi - Niels Aage Barfoed 
 Niels Aage Barfoed på Dansk Forfatterleksikon
 Litteratursiden - Niels Aage Barfoed

Niels Åge
Danskere i 1900-tallet
Biografiforfattere fra Danmark
Præster fra Danmark
Dansksprogede forfattere fra Danmark
Noel Beresford-Peirse

Generalløjtnant Sir Noel Monson de la Poer Beresford-Peirce KBE, CB, DSO (født 22. december 1887, død 14. januar 1953) var en officer i den britiske hær.

Familiebaggrund 
Beresford-Peirse var søn af oberst William John de la Poer Beresford-Peirse og Mary, datter af Thomas Chambers fra Aberfoyle, County Londonderry. Han blev uddannet på Wellington College og på Royal Military Academy, Woolwich.

Han var gift tre gange. Det første ægteskab (1912) var med Hazel Marjorie, datter af J.A. Cochrane, Riverina, Australien. Ægteskabet endte med en skilsmisse i 1924. Det andet ægteskab (1925) var med Jean, eneste barn af den afdøde læge i flåden R.D. Jameson, CMG, RN. Jean døde i 1926. Tre år senere i 1929 giftede Beresford-Peirse sig med Katharine Camilla, datter af oberst J.M.C. Colvin, VC. 
Selv om han var gift tre gange, fik han ingen børn.

Tidlige år 
Beresford-Peirse blev udnævnt til officer i Royal Artillery i 1907.

Første Verdenskrig 
Beresford-Peirse gjorde tjeneste i 1. Verdenskrig i Mesopotamien, Frankrig og Belgien. Han blev omtalt i depecher og tildelt Distinguished Service Order i 1918.

Mellemkrigsårene 
Efter 1. Verdenskrig og indtil 1929 beklædte han en række poster i artilleriet i Frankrig og Storbritannien. Herefter beklædte han stabs- og administrative poster i Storbritannien indtil 1935. 

I 1937 blev Beresford-Peirse sendt til Indien for at udføre "særlige opgaver" og efterfølgende gjorde han i to år tjeneste som instruktør på Senior Officers School i Belgaum, Indien. Han var brigadegeneral i artilleriet i Southern India Command i 1939 og 1940 og Aide-de-Camp for kong George 6. i 1939 og 1940.

2. Verdenskrig 
Ved starten på 2. Verdenskrig var Beresford-Peirce chef for artilleriet i 4. indiske division, som på daværende tidspunkt var stationeret i Ægypten. Han blev forfremmet til at lede divisionen i august 1940 og ledede den i Nordafrika (Operation Compass) og Sudan (Felttoget i Østafrika).

I marts 1941 blev han udnævnt til ridder Knight Commander of the Order of the British Empire (KBE) og den 14. april fik han kommandoen over Western Desert Force (senere omdøbt til 13. korps). Han blev udskiftet med generalløjtnant Reade Godwin-Austen. Han ledede de britiske styrker i Sudan fra oktober 1941 til april 1942 hvor han fik kommandoen over 15. indiske korps og derpå over den Sydlige armé i Indien.

Efter krigen 
Beresford-Peirse var velfærdsgeneral i den indiske kommando mellem 1945 og 1946. Han gik på pension den 13. juni 1947 og overgik til den stående hærs officersreserve. Han døde i 1953.

Eksterne kilder 
 The Peerage Web Site
 British Army Officers 1939–1945

Generaler fra Storbritannien
Personer tildelt Commander of the Order of the British Empire
Henrik Gerner

Henrik Gerner henviser til flere artikler:

 Henrik Gerner (biskop) (1629-1700) – dansk biskop
 Henrik Gerner (1701-1786) (1701-1786) – dansk præst
 Henrik Gerner (skibskonstruktør) (1741-1787) – dansk skibskonstruktør og søofficer
 Henrik Gerner Medaljen – opkaldt efter sidstnævnte
Energi E2

Energi E2 var et dansk produktions- og energihandelsselskab, som blev etableret i 2000. Selskabet drev syv store og elleve mindre kraftvarmeværker i Østdanmark og også nogle vandkraftværker i Sverige. I 2006 fusionerede selskabet med Nesa, DONG, Københavns Energi, Frederiksberg Forsyning og Elsam til DONG Energy.

Referencer

Etableret i 2000
Energiselskaber i Danmark
Ophørt i 2006
DHF's Landspokalturnering 2002/03

DHF´s landspokalturnering i 2003 var den 40. udgave af DHF's Landspokalturnering.

Mænd

1/8-finaler 
Otte hold fra Jylland og otte hold fra Østdanmark (inkl. Fyn) havde kvalificeret sig til 1/8-finalerne.

1/4-finaler 
Her deltog de otte vinderhold fra 1/8-finalerne

Semifinaler 
Her deltog de fire vinderhold fra kvartfinalerne

Finale 
Her deltog de to vinderhold fra semifinalerne. Finalen blev spillet i NRGi Arena i Århus.

Kvinder

1/8-finaler 
Otte hold fra Jylland og otte hold fra Østdanmark (inkl. Fyn) havde kvalificeret sig til 1/8-finalerne.

1/4-finaler 
Her deltog de otte vinderhold fra 1/8-finalerne

Semifinaler 
Her deltog de fire vinderhold fra kvartfinalerne

Finale 
Her deltog de to vinderhold fra semifinalerne. Finalen blev spillet i NRGi Arena i Århus.

Kilder 
 Resultater for mænd 
 Resultater for kvinder 
 Pokalvindere gennem tiderne 

2002/03
Håndbold i 2003
Håndbold i 2002
Harald Jensen

Harald Jensen er navn på flere personer:

 Harald Jensen (litograf) (1834-1913) – dansk litograf (Harald Christian Jensen)
 Harald Jensen (brændevinsbrænder) (1837-1914) – dansk brændevinsbrænder (Harald Wilhelm Jensen)
 Harald Jensen (politiker) (1851-1925) – dansk typograf, fagforeningsmand og politiker (Harald Otto Jensen)
 Harald Jensen (skytte) – norsk skeetskytte
 Harald Jensen – fiktiv person i tegneserien Garfield

Se også
 Harald Jensen Akvavit – en akvavit fra De Danske Spritfabrikker
 Harald Jensens Plads
Elsam

Elsam var et dansk energiselskab, der blev etableret i 1956 som et samarbejdsorgan for seks jysk-fynske kraftværksselskaber: Fynsværket, Sønderjyllands Højspændingsværk, Skærbækværket, Midtkraft, Vestkraft og Nordjyllandsværket. I 2000 blev de seks jysk-fynske kraftværker slået sammen til Elsam A/S, som da blev ejer af de jysk-fynske kraftværker.

Direktion 
 1956-1984: Erik Leif Jakobsen
 1984-1998: Georg Styrbro
 1998-2000: Poul Sachmann
 2000-2005: Peter Høstgaard-Jensen
 2005-2005: Niels Bergh-Hansen

Referencer 

Etableret i 1956
Energiselskaber i Danmark
Ophørt i 2005
Jørgen Steen Jensen

Jørgen Steen Jensen (født 1. november 1938) er en dansk historiker, numismatiker og museumsinspektør.

Jørgen Steen Jensen blev ansat på Nationalmuseet i 1958, og 1966 blev han museumsinspektør ved Den Kongelige Mønt- og Medaillesamling. 1983 efterfulgte han Otto Mørkholm som overinspektør og leder af samlingen.

Han har redigeret og skrevet en række bøger fortrinsvis om numismatiske emner bl.a. Hertug Hans den Yngre (1971),  Tusindtallets danske mønter (red., 1995) og Danske mønter og sedler – krone og øre fra 1875 til i dag (2001). I 1978 blev han redaktør af Nordisk Numismatisk Unions medlemsblad, stilling han beholdt til 2002.

Han blev i 1981 medlem af Det kongelige danske Selskab for Fædrelandets Historie, og var dette selskabs sekretær i perioden 22. marts 1995 – 22. marts 2000. I 2001 blev han indvalgt i Videnskabernes Selskab. 1989 blev han Ridder af Dannebrog og bærer også Nordstjerneordenen.

Jørgen Steen Jensen er gift med Inge Lise Pedersen.

Henvisninger

Kilder 
 Carsten U. Larsen, indledning til bogen Magister Monetae. Studies in Honour of Jørgen Steen Jensen, 2007. Kan læses her.

Numismatikere fra Danmark
Historikere fra Danmark
Ansatte ved Nationalmuseet
Medlemmer af Videnskabernes Selskab
Personer i Kraks Blå Bog
Riddere af Dannebrog
Riddere af Nordstjerneordenen
Dansksprogede forfattere fra Danmark
Orlogsværft

Et orlogsværft er et skibsværft, der primært bygger og vedligeholder krigsskibe (i gammel tid kaldet orlogsskibe) til et lands flåde. 

I Danmark bruges betegnelsen primært om Orlogsværftet i København, men der har også været danske orlogsværfter på Engelsborg ved Nakskov, i Norge og i Glückstadt i Holsten.

Orlogsværfterne fungerede både i Danmark og i udlandet typisk som en del af en flådestation, og var derfor oftest omgivet af forsvarsværker.

Militære anlæg
Værfter
Carl Sehested Christiansen

Carl Sehested Christiansen (født 8. marts 1868 i Sneslev, død 30. april 1949 i Ordrup) var en dansk historiker.
Han skrev bøgerne Bidrag til dansk Statshusholdnings Historie under de to første Enevoldskonger (2 bind, 1908-1922) og Formuesforhold i Danmark under de første Enevoldskonger 1660-1700 (1941).

12. december 1935 blev han medlem af Det kongelige danske Selskab for Fædrelandets Historie, desuden var han dette selskabs kasserer i perioden 9. marts 1936 – 20. februar 1941.

Historikere fra Danmark
Dansksprogede forfattere fra Danmark
Via della Vittoria

Via della Vittoria ("Sejrens vej") var en vej, som blev bygget af italienske ingeniørtropper efter Italiens invasion af Ægypten i 1940 under 2. Verdenskrig. Vejen strakte sig mellem Sidi Barrani i Ægypten og grænsen til Libyen, hvor den havde forbindelse med Via Balbia.  Den nye vej blev anvendt af britiske styrker under Operation Compass og spillede i det hele taget en væsentlig rolle under resten af Ørkenkrigen.

Egyptens geografi
Veje
Distortion World

Distortion World (やぶれたせかい, Torn World) er en verden, hvor der ikke er noget der hedder tyngdekraft. Distortion World eksistere som en parallel verden til den oprindelige Pokémon-verden.

Spil-serien 
I Pokémon Platinum opnås der adgang til Distortion World på toppen af Mt. Coronet. Efter at have kæmpet dig igennem Team Galactic bliver Cyrus opsuget af Giratina's portal til Distortion World.

Dig og Cynthia følger efter ham, og kommer ind i et mørkt og tomt område, hvor der kun er én Pokémon: Giratina. Du kæmper dig gennem, ved bl.a at sejle ned af et vandfald der flyder opad, og ved at gå sidelæns på væggene. Til sidst møder du, og skal kæmpe mod, Cyrus. Efter dette møder du Giratina.

Anime-serien 
I serien møder vi aldrig, hverken Giratina eller Distortion World. Dog møder man, i film nummer 11: Giratina & the Sky Warrior (Pokémon Giratina og Himmelkrigeren), både Shaymin (land- og himmel (sky) form) og Giratina.

Filmen omhandler bl.a. Distortion World som en farlig 3D verden, hvor alting vender på hovedet. Portalen til denne verden kan være overalt.

Pokémon
Via Balbia

Via Balbia, eller Via Balbo var en hovedvej, som forløb langs hele kysten af den italienske koloni Libyen. I marts 1937 foretog den italienske diktator Benito Mussolini et statsbesøg i Libyen for at åbne denne nye militære hovedvej. 

Vejen havde stor strategisk betydning under Ørkenkrigen i 2. Verdenskrig. Offensiverne frem og tilbage langs kysten var i høj grad afhængige af denne moderne vej til fremføring af tropper og forsyninger. 

Vejen fik ny belægning i 1967. Ifølge Hussein Maziq, premierministeren i Libyen (1965-67), havde det været planen at udbygge vejen til en dobbelt vej (motorvej). Dette er ikke sket på grund af den politiske omvæltning den 1. september 1969 – undtagen på to strækninger: Sabratha – Tripoli – Misratah og Agedabia – Benghazi – Tocra. For nylig har den libyske regering givet ordre til at stykket Ras Ejder – Sabratha skal udbygges.

Referencer 
 El Hadi Mustapha Bulegma, & Saad Khalil Kezeiri (ed.), " Al Jamahiriya: Dirasa fil Jughrafia", Ad Dar al Jamahiriya lil nashr wa tawzee wa e'lan, Surt, Libya , 1995.
 / Beslutningen fra den libyske regering om at udvide Ejder-Sabratha vejen   .

Libyens geografi
Veje
Kellmünz an der Iller

Kellmünz an der Iller (eller: Kellmünz a.d.Iller) er en købstad (markt) i Landkreis Neu-Ulm i Regierungsbezirk Schwaben i den tyske delstat Bayern. Den er en del af Verwaltungsgemeinschaft Altenstadt.

Geografi 
Kellmünz ligger i Mittelschwaben ved floden Iller, omkring halvejs mellem Illertissen og Memmingen.

Historie 
Navnet Kellmünz stammer fra den førgermanske tid og kommer formentlig af Caelius Mons, som på tysk oversættes til Himmelsberg (Himmelbjerget). I år 15 f.Kr. havde romerne besat landet mellem Alperne og Donau og oprettet provinsen Raetia. I Kellmünz byggede de omkrig 300 e.Kr. et Kastel på Caelius Mons. Det var omgivet af en 100 m lang bred stenmur med mang tårne. Kastelleet husede ca. 300 mand.

Eksterne henvisninger 

Mittelschwaben
Kristof Glamann

Kristof Glamann (født 26. august 1923 i Kerteminde, død 8. oktober 2013 i København) var en dansk historiker og bestyrelsesformand.

Han blev i født i Kerteminde på Fyn, og blev student fra Odense Katedralskole i 1941. Han blev mag.art. i historie ved Københavns Universitet 1948 og dr.phil. i 1958 med disputatsen Dutch-Asiatic trade: 1620-1740. Han fik guldmedalje i 1945 for besvarelsen af universitetets prisopgave med afhandlingen Asiatisk Kompagni 1732-1772. I 1960 blev han den første professor i økonomisk historie på Københavns Universitet. Værket Bryggeriets historie i Danmark indtil slutningen af det 19. århundedrede udkom i 1962 (engelsk udgave under titlen Beer and brewing in pre-industrial Denmark 2005).

I perioden 1976-1993 var han bestyrelsesformand for Carlsberg, og formand i Carlsbergfondet. Han har skrevet en række bøger om bryggeriet og dets skabere J.C. Jacobsen og sønnen Carl Jacobsen bl.a. Øl og marmor (1996) og Bryggeren (1990). Denne sidste titel var desuden baggrunden for tv-serien af samme navn, Bryggeren.

I 1961 blev han medlem af Det kongelige danske Selskab for Fædrelandets Historie, og var desuden dette selskabs kasserer i perioden 27. januar 1965 – 29. januar 1970.

Han var i en årrække efor ved 4. Maj Kollegiet på Frederiksberg og Hassagers Kollegium.

Udvalgte publikationer 
 Kristof Glamann og Erik Oxenbøll: "Studier i dansk merkantilisme. Omkring tekster af Otto Thott"; København Universitet, Institut for økonomisk historie: Publikation nr. 20; Akademisk Forlag, København 1983;

På internettet 
 Kristof Glamann: "Studie i Asiatisk Kompagnis økonomiske historie 1732—1772" (Historisk Tidsskrift, 11. række, Bind 2; 1947)

Dekorationer 
 Kommandør af 1. grad af Dannebrog
 Den Islandske Falkeorden
 Forbundsrepublikken Tysklands Fortjenstorden
 Gorkha-Dakshina Bãhu Ordenen
 Nordstjerneordenen
 Oranje-Nassau Ordenen
 Order of the British Empire

Kilder 
 Kristof Glamann, En blandet landhandel: Historiker, fondsdirektør, brygger, København: Gyldendal 2002. .

Historikere fra Danmark
Erhvervsfolk fra Danmark
Professorer fra Københavns Universitet
Personer fra Kerteminde
Danskere i 1900-tallet
Biografiforfattere fra Danmark
Selvbiografer fra Danmark
Faglitterære forfattere fra Danmark
Modtagere af Nordstjerneordenen
Personer tildelt Order of the British Empire
Kommandører af 1. grad af Dannebrog
Personer i Kraks Blå Bog (afdøde)
Dansksprogede forfattere fra Danmark
Personer i Dansk Biografisk Leksikon
Studenter fra Odense Katedralskole
Jesse Hughes

Jesse Hughes (født 24. september 1972 i Greenville, South Carolina), er en amerikansk musiker, med pseudonymet "The Devil". Hughes er kendt for sin rolle som frontmand i det Californien-baserede rockband Eagles of Death Metal. Han har nævnt Little Richard som sin største musikalske indflydelse og inspiration.

Tidlige liv 
Da han var 7, flyttede han med sin mor Ellen til Palm Desert, Californien. I gymnasiet blev Hughes ven med Joshua Homme (senere fra Kyuss og Queens of the Stone Age). De blev gode venner efter at Josh Homme havde stoppet en tyran fra at mobbe Hughes. Hughes graduerede fra Greenville Technical College med en grad i journalistik, og arbejdede i flere år som leder af et video depot i Palm Desert.

Eagles of Death Metal 
Hovedartikel: Eagles of Death Metal

Hughes og Homme dannede Eagles of Death Metal i 1998. Hughes mener at Homme reddede hans liv. – Jesse hævder nemlig at i løbet af optagelserne til det andet Eagles of Death Metal-album Death By Sexy at han var ude i et alvorligt stofmisbrug, og at Homme ikke kun kørte ham til afvending, men også betalte for det.

Udvalgte diskografi 
 Volumes 3 & 4 (1998) af The Desert Sessions – bidrager på numrene "The Gosso King of Crater Lake", "Hogleg" og "You Keep Talkin'" som den første optrædelse med Eagles of Death Metal.
 Cruel & Delicious (2002) af Fatso Jetson – Bidrager med guitar og vokal på nummeret "Stranglers Blues". Udgivet under Josh Homme's pladeselskab Rekords Rekords.
 Peace, Love, Death Metal (2004) 
 A Pair of Queens E.P. (2004) – en to-nummeret EP der hedder "A Pair of Queens", som indeholder to covernumre af Queens of the Stone Age sangene "Go with the Flow" og "Gonna Leave You" fremført af Jesse Hughes. EP'en blev kun udgivet som 7" LP.
 Lullabies to Paralyze (2005) af Queens Of The Stone Age
 Death by Sexy (2006)
 Heart On (2008)
 Zipper Down (2015)

Eksterne henvisninger 

 Official Eagles of Death Metal site
 Eagles of Death Metal Fansite 
 Jesse talks to Mattias and Dave-Os of Band of the Day 

Sangere fra USA
Guitarister fra USA
Herfølge Stadion

Herfølge Stadion er et fodboldstadion beliggende i Herfølge, og er hjemmebane for Herfølge Boldklub.

Tilskuerrekorden på Herfølge Stadion faldt den 15. juli 1997, da der på et godt pakket Herfølge Stadion var ca. 8.300 tilskuere.

Herfølge Stadion er ejet af Køge Kommune, efter kommunen købte selve tribunerne ud af private investorer, der i sin tid betalte for opførelsen.

Eksterne henvisninger 
 Herfølge Stadion

Fodnoter 

Bygninger, konstruktioner og anlæg i Køge Kommune
Fodboldstadioner i Danmark
HB Køge
Stadion
Herfølge Boldklub
Mittelschwaben

Mittelschwaben er et område i den tyske delstat Bayern. Det er området mellem Oberschwaben, Allgäu, Alb-Donau-Kreis og Augsburg-området. Begrebet Mittelschwaben blev opfundet i det 19. århundrede for at adskille områderne der blev slået sammen til Kongeriget Württemberg fra de som faldt under Kongeriget Bayern.

Afgrænsning 
Området er ikke formelt fastlagt, og det har været omstridt hvad der hører med, men
man kan omtrent sige at Mittelschwaben består af Landkreisene Unterallgäu, Neu-Ulm og Günzburg samt den kreisfri by Memmingen. Memmingen bliver dog også nogle gange regnet med til Allgäu eller Oberschwaben.

 
Regioner i Europa
Bayern
Baden-Württemberg
WWE The Great American Bash

WWE The Great American Bash var et pay-per-view-show inden for wrestling produceret af World Wrestling Entertainment (WWE). Det var ét af organisationens månedlige shows og blev afholdt i enten juni eller juli mellem 2004 og 2009. Det er efterfølgeren til The Great American Bash, der blev produceret af Jim Crockett Promotions i National Wrestling Alliance fra 1985 til 1990 og derefter World Championship Wrestling fra 1991 til 2000. Fra 2004 til 2008 blev showet ligeledes promoveret af WWE under det oprindelige navn, men i 2009 valgte man at omdøbe showet til The Bash for at appellere til et mere globalt publikum.

Resultater 

The Bash 2009 fandt sted d. 28. juni 2009 fra ARCO Arena i Sacramento, Californien.

 ECW Championship: Tommy Dreamer besejrede Jack Swagger, Christian, Mark Henry og Finlay
 WWE Intercontinental Championship: Rey Mysterio besejrede Chris Jericho i en Mask vs. Title Match
 Dolph Ziggler besejrede The Great Khali (med Ranjin Singh) i en No DQ Match
 WWE World Tag Team Championship: Edge og Chris Jericho besejrede Carlito og Primo og Cody Rhodes og Ted DiBiase i en Triple Threat Match
 WWE Women's Championship: Michelle McCool besejrede Melina
 WWE World Heavyweight Championship: Jeff Hardy besejrede CM Punk via diskvalifikation
 John Cena besejrede The Miz
 WWE Championship: Randy Orton besejrede Triple H i en 3 Stages of Hell Match

Wrestling-begivenheder
Niels Skyum-Nielsen

Niels Holger Skyum-Nielsen (født 17. oktober 1921 i København, død 5. oktober 1982 i Hvidovre) var en dansk historiker.

Niels Skyum-Nielsen blev student fra Sorø Akademi i 1940. Han blev 1949 cand. mag. i historie med speciale i middelalderen. Han havde allerede tidligere debuteret som historisk forfatter med en kildekritisk kommentar til Ribe Oldemoder. I 1963 blev han dr. phil. med disputatsen Kirkekampen i Danmark 1241-1290, og 1965 ansattes han ved Københavns Universitet som professor i middelalderhistorie.

Han forfattede en lang række artikler, bl.a. Ærkekonge og ærkebiskop – Nye træk i dansk kirkehistorie 1376-1536 (1955) og Blodbadet i Stockholm og dets juridiske maskering (1964) og deltog i redigeringen af kildeudgivelserne i Diplomatarium Danicum.

Niels Skyum-Nielsen interesserede sig også for problemerne omkring anvendelsen af ikke-skriftlige visuelle medier som kilder i historieundervisningen, først og fremmest filmen, som han skrev forskellige artikler og mindre afhandlinger om; de væsentligste trykt i Film og kildekritik, redigeret af Niels Skyum-Nielsen og Per Nørgart, 1972.

I 1966 blev han medlem af Det kongelige danske Selskab for Fædrelandets Historie, og han var dette selskabs kasserer i perioden 29. januar 1970 – 7. februar 1974. I 1971 indvalgtes han i Videnskabernes Selskab.

Forfatterskab 

Kirkekampen i Danmark 1241-1290. Jakob Erlandsen, samtid og eftertid. 1963.
Vikingerne i Paris - Beretninger fra 9. århundrede. 1967.
Kvinde og slave. Danmarkshistorie uden retouche. 1971.

På internettet 

 "Haandskriftet ”Ribe Oldemoder“. En kritisk studie" (Scandia, nr 19, 1; 1949; s. 127-156)
 "Ærkekonge og ærkebiskop. Nye træk i dansk kirkehistorie 1376-1536" (Scandia, nr 23, 1; 1955; s. 1-101)
 "Om første og anden rangs kilder. En replik" (Historisk Tidsskrift, 11. række, Bind 6; 1960)
 "Billeder og historie"(anmeldelse af: Axel Bolvig: Billeder — sådan set, Gyldendal, København 1974, og Povl Eller: Historisk ikonografi, Dansk historisk Fællesforenings håndbøger, Kbh. 1964) (Historisk Tidsskrift, 13. række, Bind 5; 1978)
 "En nyfunden kilde til Absalons historie" (Historie/Jyske Samlinger, Ny række, Bind 19; 1991)

Kilder 
 Nekrologer af Tage E. Christiansen & Karsten Fledelius i Historisk Tidsskrift, Bind 14. række, 4 (1983) 1. Kan læses på tidsskrift.dk

Faglitterære forfattere fra Danmark
Historikere fra Danmark
Professorer fra Københavns Universitet
Medlemmer af Videnskabernes Selskab
Personer i Kraks Blå Bog (afdøde)
Danskere i 1900-tallet
Dansksprogede forfattere fra Danmark